Bulgarian Beach

Bulgarian Beach (Balgarsko Kraybrezhie) er en kyst nord på Hurd Peninsula, øst på Livingston Island i Antarktis. Kysten strekker seg 2,3 km fra Hespérides Point i sørvest til Perunikabreen i nordøst, og danner sørøstkysten av Emona Anchorage.

Stranda består av fire hovedsakelig steinstrender skilt av en klippe som lokalt blir kalte Greenpeace Rock. Denne er seks meter høy og ligger 800 meter nordøst for Hespérides Point ved Spanish Point og et mindre navnløst nes som ligger 400 m nordøst for sistnevnte. Den siste stranden er en smal stripe under klippen som er en del av Perunikabreen. Bulgarian Beach ligger nedenfor en rekke på de fem åsene Hesperides Hill, Pesyakov Hill, Sinemorets Hill, Spanish Knoll og Belozem Hill. Om sommeren er området stort sett snøfritt og blir krysset av fire bekker som drenerer nordvestsiden av Balkan snøfelt. Ved den første stranden, lokalt kalte Base Beach, ligger delvis Grand Lagoon som blir dannet av Rezovski Creek. 

Området var kjent og trolig besøkt tidlig på 1800-tallet av engelske og amerikanske selfangere som besøkte South Bay og særlig den nærliggende Johnsons Dock.

Kilder 
 SCAR Composite Gazetteer of Antarctica.

Bulgaria og Antarktis
Sør-Shetlandsøyene
Kyster i Antarktis